open-index/open-wikipedia-markdown huggingface dataset:
Carlos Parreira

**Carlos Alberto Gomes Parreira** (gebore op 27 Februarie 1943 in Rio de Janeiro) is 'n Brasiliaanse sokkerafrigter.

Hy staan bekend as een van slegs twee afrigters wat vyf lande na 'n Sokker-Wêreldbeker gelei het:
*  tydens die FIFA Sokker-Wêreldbekertoernooi in 1982
*  tydens die FIFA Sokker-Wêreldbekertoernooi in 1990
*  tydens die FIFA Sokker-Wêreldbekertoernooi in 1994 en FIFA Sokker-Wêreldbekertoernooi in 2006
*  tydens die FIFA Sokker-Wêreldbekertoernooi in 1998
*  tydens die FIFA Sokker-Wêreldbekertoernooi in 2010

Die Serwiese afrigter Bora Milutinović lei ook vyf verskillende lande na die Wêreldbeker, maar word tydens die FIFA Sokker-Wêreldbekertoernooi in 1998 as afrigter ontslaan.

Parreira rig die Suid-Afrikaanse nasionale sokkerspan van 2007 tot April 2008 af waarna hy uit die pos bedank. Op 22 Oktober 2009 word aangekondig dat hy weer as afrigter van die Suid-Afrikaanse span sal optree.

Op 22 Junie 2010 kondig hy sy uittrede aan. Hy sal sy pos op 15 Julie, die dag waarop sy kontrak verstryk, verlaat. Suid-Afrika is die eerste gasheerland in die geskiedenis wat tydens die groepsfase uitgeskakel is.

## Verwysings
Bora Milutinović

**Velibor "Bora" Milutinović** (Serwies: Велибор Милутиновић – Бора; gebore 7 September 1940 in Bajina Bašta, Joego-Slawië) is 'n Serwiese sokkerafrigter en voormalige speler.

Hy is bekend vir die vyf verskillende spanne wat hy tydens FIFA se Sokker-Wêreldbekertoernooie afgerig het. Naamlik:
*  tydens die FIFA Sokker-Wêreldbekertoernooi in 1986
*  tydens die FIFA Sokker-Wêreldbekertoernooi in 1990
*  tydens die FIFA Sokker-Wêreldbekertoernooi in 1994
*  tydens die FIFA Sokker-Wêreldbekertoernooi in 1998
*  tydens die FIFA Sokker-Wêreldbekertoernooi in 2002

Hy is ook die eerste afrigter wat vier verskillende spanne verby die eerste rondte kon neem, voordat hy dit nie met China regkry het nie. Hiermee verdien hy sy bynaam, *Miracle Worker*. Die bynaam is eerste aan hom toegedig deur *Alan Rothenberg*, destyds die president van die VSA se Sokkerfedersie.

## Verwysings 
## Eksterne skakels
West Ham United

**West Ham United Football Club** is ’n professionele sokkerklub wat sy basis in Stratford, Oos-Londen, Engeland het. Die klub ding mee in die Premierliga, die hoogste vlak van Engelse sokker. Die klub speel by die Londen-stadion, nadat hulle in 2016 van hul vorige tuisveld, die Boleyn-grond, af verhuis het. 

West Ham United is in 1895 gestig as *Thames Ironworks* en in 1900 hervorm as West Ham United. In 1904 het die klub na die Boleyn-grond getrek, wat vir meer as ’n eeu hul tuisveld gebly het. Die span het aanvanklik aan die Southern League en Western League deelgeneem voordat hulle in 1919 by die Football League aangesluit het. Hulle is in 1923 na die hoogste afdeling bevorder – dieselfde jaar waarin hulle die eindstryd van die eerste FA-bekerfinaal op Wembley verloor het. In 1940 het die klub die eerste *Football League War Cup* gewen.

West Ham United het in sy geskiedenis vyf belangrike trofeë gewen. Op nasionale vlak het die klub die FA-beker drie keer gewen (1964, 1975 en 1980) en was dit twee keer naaswenner (1923 en 2006). In Europese toernooie het die klub drie groot eindstryde gehaal: hulle het die Europese Bekerwenner-beker in 1965 gewen, die eindstryd van dieselfde toernooi in 1976 verloor, en die tweede uitgawe van die Konferensieliga in 2023 gewen. Die klub het ook ’n kleiner Europese trofee gewen deur die Intertoto-beker in 1999 te verower.

West Ham United is een van slegs agt klubs wat nog nooit onder die tweede vlak van Engelse sokker geval het nie, en het 66 van 98 ligaseisoene in die hoogste afdeling deurgebring, tot en met die 2023/24-seisoen. Die klub se beste ligaposisie tot dusver was derde plek in 1985/86, toe hulle in die destydse Eerste Afdeling gespeel het.

Drie West Ham-spelers was lede van die Engelandspan wat die Wêreldbeker in 1966 gewen het: kaptein Bobby Moore en doelmakers Geoff Hurst en Martin Peters. Die klub het ’n langstaande wedywering met Millwall, en hierdie wedstryde het berug geraak vir gereelde gevalle van sokkergeweld.

West Ham het sy wynrooi en ligblou kleurskema in die vroeë 1900’s aangeneem, met die bekendste weergawe – ’n wynrooi hemp met ligblou moue – wat vir die eerste keer in 1904 verskyn het.

## Verwysings 
## Eksterne skakels 
* West Ham United se amptelike webtuiste
Francesca Schiavone

**Francesca Schiavone** (Italiaans: [franˈtʃeska skjaˈvoːne]; gebore op 23 Junie 1980 in Milaan) is 'n voormalige Italiaanse professionele tennisspeelster. Sy begin in 1998 haar sport professioneel beoefen. Op 5 Junie 2010 wen sy die Franse Ope deur Samantha Stosur van Australië in die eindrondte met 6-4 en 7-6 (2) te verslaan. Hiermee word sy die eerste Italiaanse vrou wat 'n Grand Slam-enkelspeltitel wen.

## Grand Slam-rekord 
[duimnael|links|upright|Francesca Schiavone tydens die [Wimbledon-kampioenskap in 2016]]
duimnael|links|upright|Francesca Schiavone tydens die Mutua Madrid Open in 2014
Die tabel toon Schiavone se prestasie tydens elk van die Grand Slam-toernooie in vroue-enkels waaraan sy deelgeneem het:

## Verwysings 
## Eksterne skakels 
*   Amptelike webwerf
*  Francesca Schiavone se ITF-profiel
*  Francesca Schiavone se WTA-profiel
*
Robin Söderling

**Robin Bo Carl Söderling** (Sweeds: [ˈrɔbɪn ˈsøːdəɭɪŋ]; gebore 14 Augustus 1984 in Tibro) is 'n voormalige Sweedse tennisspeler.

Söderling speel sedert 2001 professioneel tennis. Hy haal vir die eerste keer in 2003 die top-100 en in 2004 die top-50 posisies. In 2009 skuif hy vir die eerste keer op na die top-10. Sy hoogste posisie op die ATP-ranglys is die 7de plek, die behaal by op 22 Februarie 2010.

Hy verloor in 2009 teen Roger Federer op Roland Garros. In 2010 dring hy weer tot Roland Garros se eindstryd deur, maar verloor 6–4, 6–2 en 6–4 teen Rafael Nadal.

## Grand Slam-rekord 
[duimnael|links|upright|Robin Söderling tydens die [VSA-Ope (tennis)|VSA-Ope in 2009]]
Die tabel toon Söderling se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Amptelike webwerf 
*  Robin Söderling se ATP-profiel
*  Robin Söderling se ITF-profiel
*
Shaun Tait

**Shaun Henry Tait** is 'n Afrikaanse sanger en kitaarspeler. Hy het in 2006 op 14-jarige ouderdom die eerste seisoen van die sangkompetisie Supersterre gewen. Hiermee wen hy 'n platekontrak met *Sony BMG* en 'n kontantprys van R100,000.

Tait was in Brackenfell, Kaapstad gebore en het op nege-jarige ouderdom al met musieklesse begin.

## Diskografie 
* Shaun Tait, 2007 VAT VYF MUSIEK/SONY
* Ek Sê Kom Ons Doen Dit!, 2008 VAT VYF MUSIEK/SELECT
* In Konsert DVD, 2009 VAT VYF MUSIEK/SONY

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Shaun Tait se amptelike webtuiste 
*
Lys van IRC-bedieners

duimnael|regs|300px|Mense van oor die wêreld kan aanlyn met IRC kommunikeer.

Dit is 'n **lys van IRC-bedieners** wat oop is vir publieke gebruik. Dit is gesorteer volgens netwerk. Bedieners wat aan dieselfde netwerk behoort is aan mekaar gekoppel. Dieselfde kletskamers kan dus besoek word deur enigeen van die bedieners op dieselfde netwerk te gebruik. 

## Suid-Afrika 
### SUNet 
**irc.sun.ac.za**:
* Plek: Universiteit van Stellenbosch
* Koördinate: 
* Poorte: 6667 (ook 80 en 8067 op universiteitsnetwerk)

### ZAIRC 
**irc.zairc.net**:
* Plek: Johannesburg
* Poorte: 21, 25, 80, 110, 8080, 6666, 6667, 6668, 6669
* Poorte (SSL): 443, 6697, 7000, 7001

### CTWUG, JAWUG en PTAWUG 
* irc.ptawug.co.za
* irc.jawug.za.net
* irc.ctwug.za.net
* fire.ctwug.za.net
* irc.pewug.za.net
* irc.dwc.za.net

## Internasionaal 
* chat.freenode.net
* irc.wikimedia.org
Gratisekonomie

Die term **gratisekonomie** of **geskenkekonomie** verwys na 'n sakemodel wat lank reeds bestaan, maar eers saam met die internet merkbaar verbreed en verfyn is: aangesien verspreidingskoste in die digitale wêreld besig is om vinnig te daal, en die digitale wêreld deur Moore se wet oorheers word waarvolgens die bandwydte, die stoorkapasiteit en die snelheid van verwerkers elke agtien maande verdubbel, word die stoor en verveelvuldiging van digitale goedere steeds goedkoper - die grenskoste van digitale goedere het gevolglik 'n neiging om oneindig laag te word. Aanbieders kan sodoende teoreties oorweeg om hul dienste gratis beskikbaar te stel. 

Die sakemodel van 'n moderne gratisekonomie berus egter nie daarop om alle goedere en dienste as geskenke aan te bied nie. Dit is eerder daarop gemik om die kernproduk gratis beskikbaar te stel, maar nogtans geld met komplementêre dienste en goedere te verdien. So verdien 'n internetmaatskappy soos *Google* genoeg geld met advertensies om sy soekenjins en ander dienste gratis aan te bied, kan telefoonmaatskappye hul selfone vir verbruikers gratis beskikbaar stel om later met telefoontariewe geld te verdien en vervaardigers van skeermesse hul produkte gratis versprei om later geld met hul lemmetjies te verdien.

Die sakemodel wat met 'n gratisekonomie verbind word, kan egter ook valse verwagtings koester - soos dié dat digitale goedere (musiek, videos, sagteware en ander) algemeen gratis beskikbaar sou wees. Talle kommersiële goedere word sodoende as roofkopieë vir ander gebruikers beskikbaar gestel.

## Gratisekonomie en alternatiewe strukture 
[duimnael|regs|250px|'n Weggeewinkel in [Freiburg im Breisgau|Freiburg, Duitsland]]
In Europa en Noord-Amerika het alternatiewe bewegings hul eie modelle van 'n gratisekonomie ontwikkel waar enige vorm van winsbejag of ruilhandel uitgeskakel word. Die idee is om goedere en dienste vir almal toeganklik te maak. So het in verskillende lande sogenaamde weggeewinkels ontstaan waar besoekers 'n bepaalde aantal artikels - donasies van ander besoekers - gratis kan kry.

## Verwysings 
## Bronne 
* Chris Anderson: *Free. The Future of a Radical Price*. New York: Hyperion 2009
**Geschenk kommt vor Geschäft*. In: *FAZ.net*, 17 September 2009
* *Das Umsonst-Prinzip revolutioniert die Wirtschaft*. In: *www.wiwo.de*, 24 Augustus 2009
Gözleme

**Gözleme** is 'n dun pita brood van Yufka-deeg wat gevul word met 'n gekruide vulsel en is 'n gunsteling in die Turkse kookkuns. Die deeg word gemaak van koekmeel, water en sout (sommige resepte het 'n klein bietjie gis by) en word dan in 'n bal gevorm. Na die deeg vir ongeveer 'n halfuur onder 'n klam lap gelê het, word die balle met 'n dun koekroller uitgerol tot plaatgrootte pannekoeke.

Die een helfte van die koek word dan bedek met 'n vulsel en dan word die koek toegevou en om die rande toegeknyp. Die Gözleme word sonder baie olie/vet op 'n Sac, 'n effe konvekse plaat, gebak. Tradisioneel was hulle gebak op 'n warm steen of in 'n droë pan. Na ongeveer vyf minute word die koek omgedraai en vir 'n verdere vyf minute gebak. Voor die Gözleme bedien word, word dit met 'n lagie gesmelte botter gesmeer. Die gewildste weergawe is *Peynirli Gözleme* met 'n feta kaas, spinasie en kruie vulsel. Ander vulsels wat gebruik word, is aartappels of sterk gekruide gemaalde lamsvleis. Daar is ook soet vulsels wat as nagereg bedien kan word.

Beeld:Yufka-opening the dough.jpg|Die deeg word uitgerol
Beeld:GözlemeFüllung.jpg|Opsit van die Vulsel (in hierdie geval Feta, Spinasie en Kruie)
Beeld:GözlemeAusbacken.jpg|Bak
Bulbjerg

duimnael|Bulbjerg

**Bulbjerg** is ’n kalkklipkrans in noordelike Jutland, Denemarke, wat oor Skagerrak uitkyk. Dit is die enigste rots in Jutland en die enigste voëlkrans in Denemarke. Dit is ook die mees suidelike broeiplek van die Brandervoël. Bulbjerg is in die tradisionele Hanharred-distrik, naby Thy, geleë.

Oor die eeue heen is kalkblokke uit die krans gekap en as boumateriaal in die omliggende gebied aangewend, of tot ongebluste kalk verwerk. Besoekers het vroeër jare hul name in die kalkrots uitgekerf, waarvan dié van ’n 19de-eeuse koning vandag nog besigtig kan word. Gedurende die Tweede Wêreldoorlog het Duitse magte Bulbjerg as ’n uitkykpos gebruik; ’n klein betonverskansing is opgerig, wat deur die jare heen staande gebly het.

## Skarreklit 
duimnael|links|Skarreklit (regs) teen die einde van die 19de eeu
[duimnael|[Brandervoëls te Bulbjerg]]

Skarreklit was ’n rotsstapel wat ongeveer 100 m vanaf Bulbjerg in die see gestaan het. Dit het tydens ’n storm in 1978 afgebreek, hoewel die rotsbodem gedurende ebgety, of wanneer die seewaters kalm is, waargeneem kan word. Die basis van die stapel het uit vuursteen bestaan, wat teen die eroderende krag van die golwe weerstand kon bied, selfs lank nadat die see die sagter kalk rondom die struktuur al weggevreet het. Volgens oorlewering sou die instorting van Skarreklit die einde van die wêreld beteken. Skarreklit is vermoedelik na die kormorant (Deens: *skarv*, Jutse streekstaal: *skar*) vernoem; *klit* beteken 'duin', en in Jutlands ook 'krans'.

## Eksterne skakels
Pompopgaarskema

duimnael|250px|'n Voorstelling van 'n pompopgaarskema.
duimnael|250px|Kraglewering oor 24 uur: Groen verteenwoordig krag verbruik om water te pomp; rooi is krag gelewer.

'n **Pompopgaarskema** is 'n tipe hidroëlektriese kragopwekkingsmetode wat gebruik word deur sekere kragnetwerke vir die stoor van oormaat elektriese krag gedurende lae aanvraagperiodes. Hierdie metode stoor energie in die vorm van water, gepomp vanaf 'n laer na 'n hoër ligging.

## Voor- en nadele
Pompopgaarskemas is netto verbruikers van elektrisiteit, dit wil sê dit gebruik meer elektrisiteit om die water na bo te pomp as wat dit elektrisiteit opwek. Maar netoperateurs het nog altyd gesukkel om vraag en aanbod van elektrisiteit te balanseer omdat albei geneig is om te wissel maar dikwels op verskillende maniere. En elektrisiteit is nie maklik om te stoor nie. Die koms van hernubare maar wisselvallige bronne soos son en wind het hierdie probleem vererger. Pompopgaarskemas is 'n vorm van berging van skoon energie wat ideaal is vir elektrisiteitsnetwerke wat afhanklik is van son- en windkrag. Die tegnologie absorbeer surplusenergie in tye van lae aanvraag en stel dit vry wanneer die vraag hoog is. Bv. daar is baie sonskyn gedurende die dag maar nie in die aand wanneer elektrisiteit benodig word nie.

Die groot voordeel is dat energie oor langer tydperke gestoor kan word. Die nadeel van hierdie bergingsmetode is dat hierdie installasies baie plek vereis en dat geskikte plekke skaars is.

## Batterye as alternatief
Vanaf ongeveer 2023 het batterygebaseerde berging ekonomies en tegnies haalbaar geword, veral na die bekendstelling van batterye gebaseer op litiumysterfosfaat. Hulle kan hul energie slegs oor 'n tydskaal van ure of dae behou. Maar dit is voldoende om goedkoop elektrisiteit te stoor in tye van oorvloed en dit te verkoop in tye van hoë aanvraag. Maatskappye wat dit winsgewend doen, kan byvoorbeeld in Texas gevind word. 

## Pompopgaarskemas in Suid-Afrika 
* Die Tugela-Vaal-waterprojek bevat 'n pomp-opgaarskema.
* Ingula-pompopgaarskema van Eskom.
* Palmiet pomp-opgaarskema naby Grabouw.

## Verwysing
## Eksterne skakels 
*
Bloubok

: *Hierdie artikel handel oor die uitgestorwe boksoort, sien "Blouduiker" vir die artikel oor die huidige bloubokkie.

Die **bloubok** (*Hippotragus leucophaeus'') is 'n uitgestorwe boksoort en die eerste groot Afrika-soogdier wat in historiese tye uitgesterf het. Dit was verwant aan die bastergemsbok en swartwitpens, alhoewel die bloubok 'n kleiner liggaamsbou gehad het. Hierdie bokke het in die suidwestelike kusgebied van Suid-Afrika voorgekom en hulle was endemies aan die renosterveld Hulle het moontlik 'n wyer verspreidingsgebied gehad tydens die laaste glasiale tyd, sowat 10&nbsp;000 jaar gelede.

duimnael|links|200px|'n Opgestopte monster in Wenen
Europeërs het in die 17de eeu met die bloubok in aanraking gekom, alhoewel dit teen hierdie tyd reeds 'n skaars dier was. Tog is daar jag op die dier gemaak en sy habitat vernietig om plek vir plase te maak. Teen ongeveer 1800 het die dier uitgesterf. Daar is vier opgestopte spesimens wat vandag bestaan; in museums in Wenen, Stockholm, Parys en Leiden. Beendere en horings word ook op ander plekke gehuisves. Geen van hierdie monsters dui egter op 'n blou pels nie.

## Verwysings 
## Eksterne skakels 
*
Predore

**Predore** is 'n stad en munisipaliteit in die Italiaanse provinsie Bergamo (administratiewe gewes Lombardye) met 'n bevolking van sowat 1&nbsp;900 in 2010.
Vierkante myl

Die **vierkante myl** (afgekort **vk. m.**) is 'n Imperiale en Amerikaanse eenheid om 'n oppervlak gelykstaande aan die area van 'n vierkant van een myl te meet.
Dit moet nie verwar word met *myl vierkant* (myl kwadraat/tweedemagsmyl) nie, wat verwys na die getal myl wat aan elke sy teenwoordig is. Byvoorbeeld: 20 myl vierkant (20 × 20 myl) sal gelykstaande wees aan 400 vierkante myl.

Een vierkante myl is gelyk aan:
*4 014 489 600 vierkante duim
*27 878 400 vierkante voet 
*3 097 600 vierkante jaart
*640 akker
*258,9988110336 hektaar
*2560 roede
*25 899 881 103,36 vierkante sentimeter 
*2 589 988,110336 vierkante meter
*2,589988110336 vierkante kilometer 

## Sien ook 
* Britse en Amerikaanse maateenhede

## Verwysings
Radio- en televisietoring van Riga

Die **Radio- en televisietoring van Riga** *(Rīgas radio un televīzijas tornis)* is met 'n hoogte van 368,5 meter die hoogste gebou in die Letlandse hoofstad Riga en die derde hoogste in die Europese Unie.

Dit is die derde hoogste vrystaande televisietoring in Europa en ook van die hoogstes ter wêreld. Die toring is met 'n uitsigplatform teen 'n hoogte van 97 meter gebou wat 'n uitsig oor die hele stad bied. 'n Tweede uitsigplatform teen 'n hoogte van 137 meter is slegs op bepaalde tye toeganklik vir die publiek. Tydens goeie weerstoestande bied dit 'n uitsig oor die Golf van Riga en nedersettings in die omgewing.

## Eksterne skakels 
* Amptelike tuisblad  in Lets, Engels, Russies en Duits.
Nancy Sinatra

duimnael|links|Nancy Sinatra saam met haar pa Frank gedurende 'n repetisie vir *The Frank Sinatra Show* in 1957
**Nancy Sandra Sinatra** (* 8 Junie 1940) is 'n Amerikaanse sangeres en aktrise. Sy is die oudste van drie kinders wat uit die huwelik van Frank Sinatra en sy eerste vrou Nancy Barbato (1917–2018) gebore is.

As sangeres het sy veral met treffers soos ''These Boots Are Made for Walkin' * (1966) en *Somethin' Stupid'' ('n duet wat sy in 1967 saam met haar pa gesing het) bekendheid verwerf. Haar opname van *Bang Bang (My Baby Shot Me Down)*, wat oorspronklik deur Cher gesing is, is vir die openingstoneel van Quentin Tarantino se rolprent *Kill Bill* gebruik.

Ander gewilde treffers sluit *Sugar Town*, *Summer Wine*, ''How Does That Grab You, Darlin'?* en die titellied vir die James Bond-film *You Only Live Twice'' in wat in 1967 ontstaan het.

Nancy Sinatra het haar loopbaan as sangeres en aktrise in die vroeë 1960's begin, maar aanvanklik net in Europa en Japan sukses behaal. Eers met *These Boots Are Made for Walkin*' het sy 'n transatlantiese nommer 1-treffer behaal. Haar optrede en klerestyl met lang stewels en kort romp is in die 1960's nog as uitdagend beskou, maar het ook 'n ikoniese eienskap van Sinatra geword. Die lied is soos baie ander van haar treffers deur Lee Hazlewood geskryf, wat ook verskeie kere duette met haar gesing het soos in die treffers *Some Velvet Morning* en *Summer Wine*. In 1966 en 1967 was altesaam dertien enkelsnitte van Sinatra op internasionale trefferlyste. In 1967 het Nancy Sinatra saam met Elvis Presley in die rolprent *Speedway* gespeel.

## Verwysings 
## Eksterne skakels 
;Wiki-webtuistes
----

;Instagram
----
* *Nancy Sinatra - Mom | Grandma | Proud American | Singer | DJ | Actor | Author*
;Media
----
* ''California Dreamin' (Ed Sullivan Show op CBS in 1970)''
Jersey City

**Jersey City** is die administratiewe setel van Hudson County in die Amerikaanse deelstaat New Jersey en dié staat se tweede grootste stad na Newark.

Jersey City maak deel uit van die metropolitaanse gebied van New York en is tussen die Hudsonrivier en Upper New York Bay en oorkant Lower Manhattan, die Hackensackrivier en Newark Bay geleë. Jersey City is 'n belangrike seehawe, handel- en nywerheidstad. Diensnywerhede het 'n leidende rol by die herontwikkeling van sy seekant gespeel waar talle nuwe kantoorgeboue ontstaan het.
Valsrivier (Vaal)

::*Vir ander riviere met dieselfde naam in die Wes-Kaap, sien asseblief Valsrivier.*

Die **Valsrivier** is 'n belangrike sytak van die Vaalrivier.  Die Valsrivier ontspring by 'n punt ongeveer 25 km suidwes van Bethlehem, 20 km suidoos van Paul Roux en 25 km noord van Fouriesburg. Naby sy oorsprong vloei die rivier onderdeur die N5 nasionale pad. 

Die opvanggebied van die Valsrivier is 7 870 vk. kilometer groot het een groot dam, die Serfonteindam, sowat 7 km buite Kroonstad. Daar is 'n aantal keerwalle deur die rivier.

Die rivier kronkel verby Lindley, deur Kroonstad en onderdeur die N1 nasionale pad. Dit hou langs Bothaville verby, waar dit 5 km wes van Bothaville (net 2 km stroomaf van die Balkfonteinwaterwerke) in die Vaalrivier invloei. 

Wanneer die Valsrivier in vloed is, oorstroom dit soms die laagliggende oewergedeeltes van Bothaville. Gedurende 1988 is van die huise in Fonteinstraat oorstroom, en in Januarie 2010 het die water tot in agterplase gestyg.

Vroeër jare was die ou wabrug net buite Bothaville 'n belangrike oorgang oor die Valsrivier.

## Sytakke 
* Elandspruit (sluit aan by Valsrivier by )
* Renosterspruit (sluit aan by Valsrivier by )
* Doringspruit
* Blomspruit
* Liebenbergstroom

## Verwysings
Christian Wulff

**Christian Wilhelm Walter Wulff** (* 19 Junie 1959 in Osnabrück) is 'n Duitse juris en politikus.

Sedert 4 Maart 2003 het hy die amp van eerste minister van die deelstaat Nedersakse beklee. Op 30 Junie 2010 is hy deur die *Bundesversammlung* as nuwe bondspresident van Duitsland en opvolger van Horst Köhler verkies. Hy het op 17 Februarie 2012 bedank ná media-onthullings oor praktyke tydens sy ampstermyn as premier van Nedersakse wat aan korrupsie grens.

## Lewe en loopbaan 
Wulff se ouers het van mekaar vervreemd geraak toe hy twee jaar oud was. Nadat die stiefvader die gesin verlaat het, het Wulff op die ouderdom van 16 jaar die versorging van sy moeder oorgeneem wat aan veelvuldige sklerosis gely het en was ook by die opvoeding van sy jonger suster betrokke. 

Wullf het by die Elisabeth-skool in Osnabrück skoolgegaan en sy *Abitur* (Duitse matriekeksamen) by die Ernst-Moritz-Arndt-gimnasium afgelê. Hy het regswetenskappe aan die Universiteit van Osnabrück gestudeer en in 1987 die eerste juristiese staatseksamen afgelê. In 1990 het hy die tweede staatseksamen afgelê en was vervolgens as advokaat in Osnabrück werksaam.

Wulff is Rooms-Katoliek en het twee kinders. Hy was tussen 1988 en 2007 met Christiane Wulff getrou. Uit die huwelik is 'n dogter gebore. Sedert 2008 is hy met sy tweede vrou Bettina getrou wat 'n kind uit 'n vroeëre verhouding het. Hul gemeenskaplike seun is in 2008 gebore.

## Verwysings
Rosebank, Johannesburg

:*Vir Rosebank in Kaapstad, sien Rosebank, Kaapstad.*

**Rosebank** is 'n residensiële en kommersiële voorstad in die noordelike deel van Johannesburg. Dis aangelê op die plaas Braamfontein. 'n Aantal sakeondernemings het hul hoofkwartier in Rosebank se sakekern, terwyl ook luukse winkelsentrums, hotelle, opelugrestaurante, rolprentteaters, nagklubs, kunsgalerye en vlooimarkte bydra tot dié voorstad se kosmopolitiese karakter.

## Onlangse ontwikkeling 
Rosebank het van ongeveer 1999 tot 2002 'n groot opknapping ondergaan, met die uitgebreide herontwikkeling van beide die Rosebank Mall en The Zone @Rosebank wat 'n hoë-end kleinhandel- en inkopievoorsiener geskep het. Plaaslike owerhede het ook die nodus as 'n prioriteitsontwikkelingsarea vir verbeterde dienslewering en infrastruktuur geïdentifiseer. Gevolglik het die voorstad na raming die afgelope jare 'n kapitaalinspuiting van R7 miljard beleef.

Rosebank word 'n toenemend gewilde bestemming vir korporatiewe maatskappye. Die stygende vraag na kantoorruimte het meegebring dat huurgeld in die voorstad met 9% in 2016 toegeneem het, die sterkste groei wat in enige Johannesburgse kantoornodus aangeteken is.

## Bekende ondernemings 
Verskeie luukse winkelsentrums maak dit 'n gewilde kuierplek en inkopiebestemming vir jong professionele persone, bekendes, ontwerpers en die gay gemeenskap. Rosebank het 'n florerende naglewe met kafees, kroeë en klubs rondom die ontwerpdistrik soos Marble Restaurant, Molokai, Capital Cafe, The Bank en Sumo Nightclub. Die African Craft Market, en die gewilde Rooftop Market ("Rosebank Flea Market") is gewilde toeristebestemmings; verskeie luukse hotelle is ook in die voorstad geleë. Die jaarlikse Joburg gay-trots-parade gaan ook deur die strate van Rosebank en gaan dan na die Dieretuinmeer.

## Gautrein 
'n Ondergrondse stasie vir die Gautrein is in Rosebank in gebruik geneem op 2 Augustus 2011.

## Verwysings
Vlag van St. Kitts en Nevis

Die **nasionale vlag van St. Kitts en Nevis** is op 19 September 1983 amptelik in gebruik geneem. Die vlag vertoon ’n diagonale swart baan met geel fraaiings van die onderkant van die vlagpaalkant na bo aan die wapperkant met twee vyfpuntige wit sterre in. Die boonste driehoek is groen en die onderste driehoek is rooi.

## Simboliek 
Daar word dikwels aangevoer dat die twee sterre die twee eilande verteenwoordig, maar die sterre staan eintlik vir hoop en vryheid. Verder stel groen vrugbaarheid voor, rooi stel die onafhanklikheidstryd voor, swart stel die Afrika-herkoms voor en geel stel die sonskyn voor.

## Ontwerp 
Hoewel die vlag van die Pan-Afrika kleure gebruik maak is die betekenis van die kleure nie dieselfde as in die vlae van ander Afrika-lande nie.

## Ander vlae 

Lêer:Flag of Saint Christopher-Nevis-Anguilla (1967).svg|  Vlag van St. Kitts-Nevis-Anguilla, 1967 tot 1983
Lêer:Flag of St Kitts-Nevis-Anguilla.svg| Vlag van St. Kitts-Nevis-Anguilla
Lêer:Flag of Nevis.svg| Vlag van Nevis
Lêer:Flag of a Commonwealth Governor-General.svg| Vlag van die Goewerneur-generaal. Die woorde "Country above self" verskyn in die lint.

## Sien ook 
## Verwysings 
## Eksterne skakels 
*  St. Kitts en Nevis by *Flags of the World*.
*
Chemiese simbool

'n **Chemiese simbool** is 'n afkorting of verkorte weergawe van die naam van 'n chemiese element.
Byvoorbeeld:
: 2H2 + O2 → 2H2O

Chemiese simbole bestaan uit 'n hoofletter, soos C, U, F, P of uit 'n hoofletter met 'n kleinletter, soos Ce, Ca, Mo, Mn, Mg. 

Chemiese simbole word aangepas deur die gebruik van boskrifte en onderskrifte om 'n spesifieke isotoop van 'n atoom aan te dui. Boskrifte word ook gebruik vir die aanduiding van ionisasie of oksidasietoestande van 'n element.

Aangehegde bo- of onderskrifte wat 'n nukleotied of 'n molekule spesifiseer het die volgende betekenisse en posisies:
* Die nukleongetal (massagetal) word aangedui met boskrif, links bo (byvoorbeeld 14N)
* Die protongetal (atoomgetal) kan ingesluit word met onderskrif, links onder (byvoorbeeld 64Gd)
* Indien nodig, word die ionisasietoestand of opgewekte toestand aangedui met boskrif, regs bo (byvoorbeeld die ionisasietoestand Ca2+)
* Die aantal atome van 'n element in 'n molekule of chemiese verbinding word aangedui met onderskrif, regs onder (byvoorbeeld N2 of Fe2O3)
* 'n Vrye radikaal word aangedui met 'n kolletjie aan die regterkant (byvoorbeeld Cl· vir 'n chloor radikaal)

Vir volledige lyste van chemiese elemente en simbole sien:
* Lys van elemente volgens simbool
* Die periodieke tabel van elemente
Vlag van Panama

Die **nasionale vlag van Panama** is op 28 Maart 1903 amptelik in gebruik geneem. Die vlag vertoon vier kwadrante met die skildhoek in wit met ’n vyfpuntige blou ster daarin. Daaronder is ’n blou reghoek (so groot soos die skildhoek). Onder aan die wapperkant is ’n wit reghoek (so groot soos die skildhoek) met ’n vyfpuntige rooi ster en daarbo is ’n rooi reghoek (so groot soos die skildhoek).

## Simboliek 
Die kleure van die Panamese vlag is waarskynlik gebaseer op die kleure van die belangrikste partye ten tyde van onafhanklikheidwording. Blou was die kleur van die konserwatiewes en rooi die kleur van die liberales.

’n Ander verklaring stel dit dat die blou vir suiwerheid en eerlikheid staan en die rooi vir die gesag van die wet. Die wit stel vrede voor. Die vlag toon ook ’n mate van ooreenkoms met die Amerikaanse vlag. Dit is omdat Amerika hulp aan Panama verleen het in die stryd om onafhanklikheid.

## Ander vlae 

Lêer:Flag of Spain (1785-1873 and 1875-1931).svg|  Vlag van die Koninkryk van Spanje tot 28 November 1821
Lêer:Flag of Federal State of Panama.svg|  Vlag van die Federale Staat van Panama, 1834 tot 1861
Lêer:Flag of Sovereign State of Panama.svg|  Vlag van die Soewereine Staat van Panama, 26 November 1861 tot 3 November 1886
Lêer:Flag of Panama (1903).svg| Vlag van Panama, 3 November tot 20 Desember 1903
Lêer:Flag of Panama (Bunau-Varilla proposal).svg|  Die Bunau-Varillavoorstel vir die Panamese vlag, 1903
Lêer:Presidential Flag of Panama.svg| Vlag van die Panamese President

## Sien ook 
## Verwysings 
## Eksterne skakels 
*  Panama by *Flags of the World*.
*
Upanga Magharibi

**Upanga Magharibi** is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 9,259 inwoners gehad.

## Verwysings
10 (getal)

:*Hierdie artikel handel oor die getal 10, vir ander gebruike, sien 10 (dubbelsinnig).*

**10** (**Tien**) is die getal na nege en voor elf. Meeste mense het tien vingers en tien tone. Die Romeinse syfer vir tien is *X*.

Tien is die kleinste positiewe heelgetal met twee syfers. Tien is 'n belangrike getal omdat meeste mense getalle met veelvoude van tien skryf. Dit word die desimale stelsel genoem.

## Wiskunde 
'n Heelgetal word as 'n ewe getal bepaal as dit deelbaar deur twee is. Wanneer dit in basis 10 geskryf word, sal alle veelvoude van 2 eindig op 0, 2, 4, 6 of 8.

### Meetkunde 
#### Tienhoek 
As 'n konstrueerbare veelhoek met 'n kompas en reguitrand, het die gereelde **tienhoek** 'n interne hoek van 12^2 = 144 grade en 'n sentrale hoek van 6^2 = 36 grade.

### Lys van basiese berekeninge 
## Verwysings 
## Eksterne skakels 
*
Sokker-Konfederasiebeker

Die **FIFA Sokker-Konfederasiebeker** (Engels: *FIFA Confederations Cup*) is al om die vier jaar deur FIFA georganiseer. Dit was normaalweg 'n sokkertoernooi tussen die kampioene van die ses oorkoepelende kontinentale sokkerbonde (AFC, CAF, CONCACAF, CONMEBOL, OFC en UEFA) aangevul met die destydse wêreldkampioen en die organiserende land. Die toernooi is in die jaar voor 'n Sokker-Wêreldbeker in die land wat die Sokker-Wêreldbeker organiseer het aangebied. In die verlede is die Konfederasiebeker al om die twee jaar aangebied en later al om die vier jaar. Die laaste kampioen was Duitsland wat die toernooi in 2017 gewen het.

Die destydse Saoediese koning Fahd het die Koning Fahd-beker in 1992 en Koning Fahd-beker in 1995 bedink en dié twee toernooie deur die Saoediese Sokkervereniging in die Riaadse Koning Fahd II-stadion laat aanbied. In 1997 het FIFA die reëling van dié toernooi by Saoedi-Arabië oorgeneem en dit in Sokker-Konfederasiebeker herdoop, met die eerste toernooi wat in 1997 ook in Saoedi-Arabië aangebied is.

Die laaste formaat van die kampioenskappe het agt spanne behels wat om die titel meegeding het in stadions van die gasheerland(e) oor 'n periode van ongeveer twee weke. Beide Brasilië en Meksiko is rekorddeelnemers met sewe deelnames. Oor die tien toernooie wat al aangebied is het ses lande al die titel ingepalm. Brasilië het al 'n rekord van vier keer gewen. Frankryk het twee keer gewen. Die ander wenners sluit in Argentinië, Denemarke, Duitsland en Meksiko met een titel elk.

Ná die 2017-toernooi het FIFA aangekondig dat dit dié toernooi nie langer sal aanbied nie en dit deur ’n uitgebreide FIFA-Klubwêreldbeker sal vervang.

## Uitslae 
### Koning Fahd-beker 
### Sokker-Konfederasiebeker 
## Statistiek 
duimnael|400px|Beste uitslae van deelnemende lande en gashere

## Eerste deelnames 
## Verwysings 
## Eksterne skakels 
*  Amptelike webwerf
Siphiwe Tshabalala

**Lawrence Siphiwe Tshabalala** (gebore op 25 September 1984 in Soweto) is 'n Suid-Afrikaanse professionele sokkerspeler wat vir die Suid-Afrikaanse nasionale sokkerspan uitdraf. Hy speel ook as vleuel vir Kaizer Chiefs.

Tshabalala het die eerste doel van die FIFA Sokker-Wêreldbekertoernooi in 2010 tydens die openingswedstryd teen Meksiko in die Sokkerstad-stadion aangeteken.

## Internasionale doele 
## Verwysings
Atteridgeville

**Atteridgeville** is 'n woongebied wes van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Saulsville in die weste, Proklamasieheuwel in die ooste, Laudium in die suide en Lotus Gardens aan die noordekant.

## Sien ook 
* Lys van dorpe in Suid-Afrika

## Verwysings
Konfederasie van Afrikasokker

Die **Konfederasie van Afrikasokker** (afgekort CAF vir *Confédération Africaine de Football* in Frans; Arabies: الإتحاد الأفريقي لكرة القدم; Engels: *Confederation of African Football*) is die beheerliggaam wat sokker tussen spanne uit Afrika organiseer. CAF is een van die ses kontinentale organisasies van FIFA. Die konfederasie is op 10 Februarie 1957 gestig en hulle hoofkantoor is in die stad 6 Oktober naby Giza, Egipte, geleë. Die amptelike tale is Arabies, Engels en Frans. Sedert 12 Maart 2021 dien die Suid-Afrikaner Patrice Motsepe as agtste president van CAF.

## Lidlande 
duimnael|links|Kaart van die verskillende sokkerbonde, lidlande van CAF in oranje
duimnael|links|Kaart van die lidlande:

## Presidente 
duimnael|upright|Patrice Motsepe, die huidige president van die CAF

## Toernooie 
CAF organiseer die volgende sokkertoernooie:
* CAF Kampioene-liga
* CAF Konfederasiebeker
* Afrikanasiesbeker

## Sien ook 
* Afrikakrieketvereniging
* Rugby Afrika

## Eksterne skakels 
*    CAF se amptelike webtuiste
Supersterre

***Supersterre*** is 'n Afrikaanse televisieprogram en musiekkompetisie wat op SABC2 uitgesaai word. Die aanbieders is Patricia Lewis en Brandon October. Die wenner van die kompetisie kry 'n platekontrak met *Sony BMG* en 'n kontantprys van R100&nbsp;000. Bekende sangers soos Heinz Winckler, Bianca le Grange, Lianie May, Manuel Escórcio en Gerhard Steyn rig die deelnemers af en help hulle met voorbereidings.

## Vorige wenners 
* Burger Le Roux, 2010
* Kobus Muller, 2007
* Shaun Tait, 2006

## Eksterne skakels 
* Supersterre se amptelike webtuiste
Vietnam Airlines

[duimnael|290x290px|Vietnam Airlines [Airbus A350|Airbus A350-900]]
Die **Viëtnam Lugdiensmaatskappy Beperk** (Viëtnamees:*Tổng Công ty Hàng không Việt Nam*, Engels: *Vietnam Airlines Company Limited*), is Viëtnam se grootste binnelandse sowel as buitelandse lugredery, wat handeldryf onder die naam **Vietnam Airlines**. Die maatskappy word bedryf vanaf die Long Bien distrik van Hanoi met sentrums by die Noi Bai Internasionale Lughawe, Da Nang Internasionale Lughawe en Tan Son Nhat Internasionale Lughawe.

Die maatskappy is in 1956 gestig as *Vietnam Civil Aviation*. In April 1989 is dit omskep in 'n staatsonderneming, en in 1996 is Viëtnam Lugdiens gestig onder sy huidige naam toe dit 'n paar ander diensmaatskappye bymekaargebring het. Die maatskappy word bedryf deur 'n bestuursraad van sewe lede, wat gekies word deur die Viëtnamese Eerste Minister.

Viëtnam Lugdiens besit 100% van Vietnam Air Service Company (VASCO) - 'n plaaslike lugdiens van suidelike Viëtnam en 49% van Cambodia Angkor Air.

In 2010 het Viëtnam Lugdiens 'n lid geword van SkyTeam, 'n lugdiens-alliansie.

## Vloot 
Viëtnam Lugdiens se vloot bestaan uit die volgende vliegtuie (Desember 2013):

* 10 Airbus A320-200
* 54 Airbus A321-200
* 10 Airbus A330-300
* 10 Airbus A350-900 (bestelling geplaas)
* 10 Boeing 777-200ER
* 2 Boeing 737-300F (vragdiens)   
* 8 Boeing 787-9 (bestelling geplaas)    

## Verwysings 
## Eksterne skakels 
*  Amptelike Webtuiste 
*  Vietnam Lugvragdiens
Susilo Bambang Yudhoyono

**Susilo Bambang Yudhoyono** (gebore 9 September 1949) het vanaf 2004 tot 2014 as die sesde president van Indonesië gedien. Hy was die eerste regstreeks gekose president van Indonesië. In die verkiesing van 2004 verslaan hy die vorige president Megawati Sukarnoputri.

Indonesiërs het nie familiename soos in die Weste gebruiklik is nie. Susilo Bambang Yudhoyono is bekend onder verskillende name: tydens sy tyd as generaal in die leër was hy bekend as Yudhoyono. In die media word hy ook Susilo genoem en in Indonesië is hy bekend as SBY ("EsBeeJee").

Yudhoyono is gebore in Pacitan, Oos-Java en is die seun van 'n offisier in die leër. Hy studeer af aan die Indonesiese Militêre Akademie in 1973 en trou met die dogter van 'n ander leëroffisier. In 1975 neem hy deel aan die Indonesiese inval van Oos-Timor en dien daar vir 'n geruime tyd.

Onder Abdurrahman Wahid word Yudhoyono in 2000 benoem tot Minister van Mynwese. Hy word gou bevorder en gou beklee hy die sleutelposisie van Minister van Veiligheid en Politieke sake. Een van sy take was om die leër uit die politiek te kry. Gegewe Wahid se swak gesondheid is Yudhoyono as die leidende figuur in die Wahid-regering beskou.

Yudhoyono word byna onmiddellik in sy ou funksie deur die nuwe president, Megawati Soekarnoputri herbenoem. Na die bom op Bali in Oktober 2002 lei hy die vervolging en die arrestasies van die (vermoedelike) verantwoordelikes. Hy kry binne sowel as buite Indonesië 'n reputasie as één van die weinige Indonesiese politici wat die oorlog teen terrorisme ernstig opneem.
Saitek X52

'n Saitek X52 is 'n gespsialiseerde vliegnabootser stuurstang met 'n geskeide gashendel en stuurstang.

## Kenmerke 
omdat die gashendel (Engels: throttle) en stuurstang fisiek van elkaar geskei is kan mens dit op 'n eie platform of bord monteer. Daar is tientalle indrukknoppe, en skuifknoppe. skakelaars op die gashendel en stuurstang waarmee stuurstange van moderne vegvliegtuie nagebootsd kan word.
Die integrale rigtingroer kan aanstuur word deur de stuurstang met jou gewrig links of regs te buig.
Saitek het die X52 volgens 'n HOTAS-beginsel ontwerp sodoende kan jy meeste vliegnabootsers vlieg sonder om 'n toetsbord te gebruik. Mens kan met die meegelewerde Saitek profile Editor Software ongeveer 600 toetsbord sleutel kombinasies in die X52 programmeer.
Soechoi Su-33

De **Soechoi Su-33** (NAVO-kodenaam: **Flanker-D**) is 'n veeldoelige jagvegvliegtuig van die Russiese Vloot. Dit is eintlik 'n verbeterde en verder ontwikkelde Soechoi Su-27, maar is aangepas om vanaf 'n vliegdekskip ontplooi te word.

## Beskrywing 
Die Su-33 lyk nogal baie soos die Su-27 betreffende die uiterlike, bewapening en kajuit. Die meeste veranderinge is aangebring om die vliegtuig geskik te maak om vanaf vliegdekskepe te bedryf. Een van die verbeteringe was om die landingstel te verstewig en 'n tweede neuswiel is bygevoeg. Die vlerke kan opvou om plek in die vliegtuigloods te spaar. Die vliegtuig het ook 'n haak om die vangkabel te vang en klein stabiliseringsvlerkies wat help tydens opstyging en landing vanaf die vliegdek aan boord van die *Admiraal Koeznetsov*. Die Su-33 kan met sy gevorderde elektronika volledig met sy outomatiese loods op die *Admiraal Koeznetsov* land. Die Su-33 kan in die lug vanaf 'n brandstoftenker hervul word, en kan ook self as brandstofdraende vliegtuig gebruik word.

## Take 
Aan boord van die *Admiraal Koeznetsov* vervul die Su-33 verskeie rolle. Die vliegtuig is verantwoordelik vir vlootverdediging en -verkenning, maar ook opsporing en lê van seemyne, aanvalle op oppervlakskepe en bied algemene lugsteun.

## Bewapening 
Die Su-33 kan sowel vir lug-tot-lug as lug-tot-grond gevegte gebruik word. In die grondaanvalsrol kan verskeie geleide en ongeleide missiele gebruik word, soos die Kh-29T bomme en missiele. Terselfdertyd is die Su-33 toegerus met lug-tot-lug missiele soos die R-27EM wat spesifiek ontwikkel is om kruismissiele te onderskep en te vernietig.

## Dataverbinding 
Net soos by die Su-27 kan die Su-33 onderling hul radargegewens met mekaar deel via 'n dataverbindig, sodat elke vliegtuig in die vlug die ander se radarskerms kan sien.

## Hittesoekende sensors 
Die Su-33 beskik ook oor 'n hittesoekende optiese soekstelsel wat vliegtuie, helikopters en missiele tot 70&nbsp;km ver kan opspoor.

## Sien ook 
* Lys van vegvliegtuie

## Eksterne skakels 
* KnAAPO. "The Su-33 single-seat carrier-based fighter" .
* Sukhoi Company (JSC). "Su-33: Historical background" .
Maleis

: *Hierdie artikel handel oor die taal. Vir die etniese groep, sien Maleiers.*

**Maleis** (*Bahasa Melayu*, بهاس ملايو) is 'n Maleis-Polinesiese taal wat deur sowat 60,5 miljoen mense as moedertaal gepraat word. Gestandaardiseerde variante van Maleis geniet amptelike status in Maleisië (Maleisies of Standaard Maleis), Indonesië (Indonesies) en Broenei. Dit is saam met Chinees, Engels en Tamil een van die vier amptelike tale van Singapoer. Indonesies word in Indonesië deur sowat 140 miljoen mense as 'n tweede taal gepraat.

[duimnael|links|Maleise padtekens in [Djakarta, Indonesië]]
[duimnael|links|Maleise padtekens in [Maleisië]]
[duimnael|links|'n Tolhek op [Bali, Indonesië]]
In Maleisië staan die standaardtaal as *Bahasa Malaysia* ("Maleisiese taal" of "taal van Maleisië") bekend. In Singapoer, Broenei, en die suide van Thailand word die term *Bahasa Melayu* ("Maleise taal") gebruik, en in Indonesië word dit algemeen *Bahasa Indonesia* ("Indonesiese taal" of "taal van Indonesië") genoem, maar *Bahasa Nasional* ("Nasionale taal") en *Bahasa Persatuan/Pemersatu* ("Verenigende taal") is ook gebruiklike terme. In die streke van Sumatra en Riau, waar die taal inheems is, verwys die Indonesiërs ook na die taal as *Bahasa Melayu*.

Indonesies/Maleis is verwant aan Balinees, Bandjarees, Chamorro, Javaans, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.

As gevolg van die lang historiese bande tussen Indonesië en Nederland (Nederlands-Indië) is baie Maleise woorde in Nederlands en later in Afrikaans opgeneem. Na die vestiging van die Nederlandse Kaapkolonie in die hedendaagse Suid-Afrika is Maleiers deur die Verenigde Oos-Indiese Kompanjie as slawe na die Kaap gebring en het die Kaapse Maleiers geword. Hul oorspronklike moedertaal Maleis is eers deur Nederlands vervang en het later tot Afrikaans ontwikkel.

Maleise leenwoorde in Nederlands en Afrikaans:

## Sien ook 
* Maleisiese Wikipedia

## Verwysings 
## Eksterne skakels 
*  
*  Malay Translation
*  Malay Dictionary 
*  Malay Text-to-Speech
Manuel Rivera-Ortiz

**Manuel Rivera-Ortiz** (gebore 23 Desember 1968 in Pozo Hondo, Guayama, Puerto Rico) is 'n Amerikaanse fotograaf, bekend vir sy dokumentêre foto's van mense se lewensomstandighede in ontwikkelende lande. Van sy werk behoort tot versamelings in museums, waaronder die *George Eastman House International Museum of Photography and Film*. In 2004 wen hy die ''En Foco's New Works Photography Award* en in 2007 die *Kunstenaar van die Jaar Toekenning van die Kunste en Kulturele Raad vir die Greater Rochester* (*Arts and Cultural Council for Greater Rochester*).

## Galery 

Lêer:MRO Cuba Harvest 01.jpg|*Tobacco Harvesting*, Valle de Viñales, Kuba (2002)
Lêer:Bolivia Altiplano 2004.jpg|*Widow Of The Mines*, Potosí, Bolivië (2004)
Lêer:MRO Yamuna River Delhi 2005.jpg‎|*City Dump, Yamuna River Slum'', Delhi, Indië (2005)

## Verwysings 
## Eksterne skakels 
* Amptelike webtuiste
* The Jeff Farias Show Onderhoud met Manuel Rivera-Ortiz, September 15, 2009
* Thoughts on Photography with Paul Giguere  Onderhoud met Manuel Rivera-Ortiz, 23 Julie 2009
* PhotoQuotes.com Sitasies vanaf die "World of Photography"
* JacketFlap Oor Manuel Rivera-Ortiz
Laurynas Gucevičius

200px
**Laurynas Gucevičius **

**Litause argitek**

----
**Poolse naam**

Wawrzyniec Gucewicz

----

**Argitektoniese stroming**
Klassisisme

----

**Beduidende werke**
160px
Katedraal van Vilnius160pxBiskoplike somerpaleis in Verkiai160pxRaadsaal van Vilnius160pxWoonhuis in Vokiečių gatvė, Vilnius

----

**Gedenktafels en monumente**
160px Universiteit van Vilnius

**Laurynas Gucevičius** (soms ook **Laurynas Stuoka-Gucevičius**, * 5 Augustus 1753 in Migonys naby Kupiškis, † 21 Desember 1798 in Vilnius) was 'n beduidende 18de eeuse argitek in die Pools-Litause Gemenebes. In Litaue word hy as die eerste belangrike inheemse argitek en beduidendste verteenwoordiger van die plaaslike Klassisistiese boukuns beskou.

Gedurende sy jeug het hy reise na Italië, Frankryk (Parys) en ander Wes-Europese lande onderneem. Hier het hy ook argitektuur by die befaamde Neo-klassisistiese Franse boumeesters Jacques-Germain Soufflot en Claude Nicolas Ledoux gestudeer. Gucevičius is later as professor by die Jesuïete-akademie in Vilnius aangestel, die historiese voorloper van die Universiteit van Vilnius.

Gucevičius se bekendste werke sluit die Katedraal van Vilnius, die raadsaal en die biskoplike somerpaleis in Verkiai in. Kenmerkend vir sy boustyl is die monumentaliteit van vorme en volume, die harmonie met die omgewing en sy merkwaardige gebruik van antieke argitektoniese vorme.
Mr. President

**Mr. President** is 'n Duitse Eurodansgroep van Bremen, wat bekend is vir hul treffer,"Coco Jamboo", wat in 1996 bekendgestel is.  Dit is die groep se enigste liedjie wat die Amerikaanse trefferranglys gehaal het, deur #21 op die Billboard Hot 100 te bereik.

## Diskografie 
### Ateljeealbums
*1995: ''Up'n Away - The Album*
*1996: *We See the Same Sun*
*1997: *Mr. President* (slegs VSA)
*1997: *Nightclub*
*1998: *Happy People*
*1999: *Space Gate*
*2004: *Forever and One Day*
*2009: *Nie vrygestel nie* (liedjies uitsluitlik op iTunes beskikbaar)

### Kompilasies 
*2000: *A Kind Of… Best!*
*2000: *Golden Super Hits*
*2007: *The Singles Collection''

### Enkelspelers 
## Lede 
* Lady Danii (Daniela Haak; 1991–2005; 2007–2008)
* T-Seven (Judith Hildebrandt; 1991–1999)
* Sir Prophet (George Jones; 1993–1994)
* Lazy Dee (Delroy Rennalls; 1994–2005; 2007–2008)
* Nadia Ayche (2001–2002)
* Myra (Myriam Beckmann; 2002–2003)
* Franzi (Franziska Frank; 2003–2005; 2007–2008)

## Verwysings 
## Eksterne skakels 
*Amptelike webruimte
*Amptelike webruimte (alternate) 
*Mr. President by MySpace
*Mr. President  by Euro Dance Hits.com
Jonas Bjerre

duimnael|regs|250px|Bjerre tydens 'n opvoering.

**Jonas Bjerre Terkelsbøl** (gebore 21 September 1976) is die voorsanger en kitaarspeler vir die Deense rocktrio Mew. Bjerre is daarbenewens ook 'n visuele kunstenaar en skep geanimeerde video's vir Mew se direkte optredes. Hy besit 'n ongewone hoë stem wat een van Mew se kenmerkende eienskappe is en wat hom 'n Deense Musiektoekenning (DMA) vir Deense Manlike Solokunstenaar in 2006 besorg het.

Jonas behoort ook aan 'n groep genaamd Apparatjik — wat lede Guy Berryman van Coldplay, Magne Furuholmen van A-ha en Martin Terefe insluit. Apparatrik is gevorm net om een snit saam te stel vir 'n liefdadigheidsalbum getiteld *Songs for survival* wat met die BBC-dokumentêr "Amazon with Bruce Parry" geassosieer word.

Hy het skool gegaan by die Bernadotte-skool en was 'n student aan die Aurehøj Amts-gimnasium.

## Verwysings
Monique Steyn

**Monique Steyn** is 'n Afrikaanse sangeres en pianis. Tydens die eerste Suid-Afrikaanse Idols-seisoen het sy onder die top-50 deelnemers geëindig. Haar debuutalbum, *Ek val vir jou*, is in 2010 uitgereik. Haar debuutliedjie *Sê My Hoe* is ook op die CD *Die Grootste Afrikaanse Sokkie Vol. 7* asook op die DVD *30 Goue Sokkie Treffers* beskikbaar.

Monique was die mentor van Wilha Carstens en Demi Lee Moore in die realiteitsmusiekkompetisie Die Kontrak op VIA op DStv. Wilha het uitgeval, maar Demi-Lee het gewen en die kontrak van 'n miljoen rand wat op die uiteindelike wenner gewag het, losgeslaan.

## Diskografie 
* *Ek val vir jou* (2010)
* *Pienk Champagne* (2011)
* *Mosaïek* (2017)

## Sien ook 
* Lys van Suid-Afrikaanse musikante

## Eksterne skakels 
* Monique se tuisblad by Coleske Artists
* Monique se Facebook-blad